CELEX: 32012R0849
Language: sk
Date: 2012-09-19 00:00:00
Title: Vykonávacie nariadenie Komisie (EÚ) č. 849/2012 z  19. septembra 2012 o povolení prípravku z kyseliny citrónovej, kyseliny sorbovej, tymolu a vanilínu ako kŕmnej doplnkovej látky pre kurčatá vo výkrme, pre kurčatá chované na znášku, pre všetky menej významné druhy vtákov vo výkrme a chované na znášku a pre odstavené druhy z čeľade diviakovité iné ako Sus scrofa domesticus (držiteľ povolenia Vetagro S.p.A)  Text s významom pre EHP

20.9.2012   
            
            
               SK
            
            
               Úradný vestník Európskej únie
            
            
               L 253/8
            
         VYKONÁVACIE NARIADENIE KOMISIE (EÚ) č. 849/2012
   z 19. septembra 2012
   o povolení prípravku z kyseliny citrónovej, kyseliny sorbovej, tymolu a vanilínu ako kŕmnej doplnkovej látky pre kurčatá vo výkrme, pre kurčatá chované na znášku, pre všetky menej významné druhy vtákov vo výkrme a chované na znášku a pre odstavené druhy z čeľade diviakovité iné ako Sus scrofa domesticus (držiteľ povolenia Vetagro S.p.A)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku z kyseliny citrónovej, kyseliny sorbovej, tymolu a vanilínu. K žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia prípravku z kyseliny citrónovej, kyseliny sorbovej, tymolu a vanilínu ako kŕmnej doplnkovej látky pre kurčatá vo výkrme, pre kurčatá chované na znášku, pre všetky menej významné druhy vtákov vo výkrme a chované na znášku a pre menej významné druhy ošípaných (odstavené), ako aj jej zaradenia do kategórie doplnkových látok „zootechnické doplnkové látky“.
            
         
               (4)
            
            
               Používanie prípravku z kyseliny citrónovej, kyseliny sorbovej, tymolu a vanilínu ako kŕmnej doplnkovej látky bolo povolené na desať rokov pre odstavčatá nariadením Komisie (EÚ) č. 1117/2010 (2).
            
         
               (5)
            
            
               Európsky úrad pre bezpečnosť potravín (ďalej len „úrad“) vo svojom stanovisku z 25. mája 2012 (3) dospel k záveru, že pri navrhovaných podmienkach používania prípravok z kyseliny citrónovej, kyseliny sorbovej, tymolu a vanilínu vymedzený v prílohe nemá nepriaznivé účinky na zdravie zvierat, zdravie ľudí ani na životné prostredie a že táto doplnková látka môže zlepšiť úžitkovosť cieľových druhov. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom zriadeným nariadením (ES) č. 1831/2003.
            
         
               (6)
            
            
               Z posúdenia predmetného prípravku vyplýva, že podmienky na udelenie povolenia, ako sa stanovuje v článku 5 nariadenia (ES) č. 1831/2003, sú splnené. Preto by sa malo povoliť používanie tohto prípravku v súlade s vymedzením v prílohe k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa povoľuje ako doplnková látka vo výžive zvierat v súlade s vymedzeniami v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. septembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 317, 3.12.2010, s. 3.
   
      (3)  Vestník EFSA (EFSA Journal) (2012); 10(5):2670.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s 12 % obsahom vlhkosti
               
            
                  
                     Kategória zootechnických doplnkových látok. Funkčná skupina: iné zootechnické doplnkové látky (zlepšenie zootechnických parametrov)
                  
               
            
                  4d 3
               
               
                  Vetagro SpA
               
               
                  prípravok z kyseliny citrónovej, kyseliny sorbovej, tymolu a vanilínu
               
               
                  
                               
                           
                           
                              
                                 Zloženie doplnkovej látky
                              
                              prípravok z chránených mikročastíc obsahujúcich kyselinu citrónovú, kyselinu sorbovú, tymol a vanilín, s minimálnym obsahom:
                              
                                           
                                       
                                       
                                          kyseliny citrónovej: 25 g/100 g
                                       
                                    
                                           
                                       
                                       
                                          kyseliny sorbovej: 16,7 g/100 g
                                       
                                    
                                           
                                       
                                       
                                          tymolu: 1,7 g/100 g
                                       
                                    
                                           
                                       
                                       
                                          vanilínu: 1 g/100 g
                                       
                                    
                        
                               
                           
                           
                              
                                 Charakteristika účinných látok
                              
                              
                                           
                                       
                                       
                                          kyselina citrónová C6H8O7 (čistota ≥ 99,5 %)
                                          kyselina 2-hydroxy-1,2,3-propántrikarboxylová, číslo CAS 77-92-9, bezvodá
                                       
                                    
                                           
                                       
                                       
                                          kyselina sorbová C6H8O2 (čistota ≥ 99,5 %)
                                          kyselina hexa-2,4-diénová, číslo CAS 110-44-1
                                       
                                    
                                           
                                       
                                       
                                          tymol (čistota ≥ 98 %)
                                          5-metyl-2-(1-metyletyl)fenol, číslo CAS 89-83-8
                                       
                                    
                                           
                                       
                                       
                                          vanilín (čistota ≥ 99,5 %)
                                          4-hydroxy-3-metoxybenzaldehyd, číslo CAS 121-33-5
                                       
                                    
                        
                               
                           
                           
                              
                                 Analytické metódy
                                  (1)
                              
                              Určenie kyseliny sorbovej a tymolu v krmive: metóda vysokoúčinnejkvapalinovej chromatografie s obrátenými fázami s detekciou v ultrafialovej oblasti/detekciou pomocou diódového poľa (RP-HPLC-UV/DAD). Určenie kyseliny citrónovej v predmetnej doplnkovej látke a premixoch: RP-HPLC-UV/DAD. Určenie kyseliny citrónovej v krmive: enzymatické stanovenie obsahu kyseliny citrónovej – NADH (redukovaná forma nikotínamid-adenín-dinukleotidu) spektrometria.
                           
                        
               
                  kurčatá vo výkrme a chované na znášku
                  menej významné druhy vtákov vo výkrme a chované na znášku
               
               
                  —
               
               
                  200
               
               
                  —
               
               
                  Na účely bezpečnosti: pri manipulácii použiť ochranu dýchacích ciest, okuliare a rukavice.
               
               
                  10. október 2022
               
            
                  odstavené druhy z čeľade diviakovité
                  iné ako Sus scrofa domesticus
                  
               
               
                  1 000
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx